سعودی عربستان ییتکچیلیگیده گی ائتلاف کوچ لری, یمن ده گی حوثی لر تامانیدن سعودی عربستان گه یوباریلگن پیلوت سیز اوچاق لرنینگ اوریب توشیریلگن لیگی نی بیلدیردی.
ائتلاف کوچ لری نینگ سوزچی ترکی المالکی بیرگن بیاناتیده, سعودی عربستان نینگ جنوبغربیده گی ملکی هوا قونلغه سی نی هدف قیلیب آلگن پیلوت سیز اوچاق لرنینگ اوریب توشیریلگن لیگی نی معلوم قیلدی.
المالکی اوریب توشیریلگن پیلوت سیز اوچاق لرنینگ سانی حقیده ایسه معلومات بیرمه دی.
ایران تامانیدن قوللب- قُوَتله نیاتگن حوثی لر, بوگون ایرته لب سعودی عربستان نینگ جنوبغربیده گی ابها و نجران هوا قونلغه لری بیلن خمیس مُشیط شهریده گی قرال خالد هوا قونلغه سی نی پیلوت سیز اوچاق لر بیلن اورگن لیک لری نی بیلدیرگن ایدی.
حوثی لر, سونگگی پیت لرده عموماً سعودی عربستان نینگ هوایی مدافعه سیستمی تامانیدن یوق قیلینیاتگن اورته و اوزاق منزللی بالستیک راکت لردن تشقری پیلوت سیز اوچاق لر بیلن هم عربستان نینگ ایریم منطقه لری نی هدف قیلیب آلماقده.
یمن ده ایران تامانیدن قوللب- قوتله نیاتگن حوثی لر بیلن سعودی عربستان و بیرلشگن عرب امیرلیک لری طرفیدن حمایت قیلینیاتگن حکومت گه باغلیق کوچ لر اورته سیده گی اوروش لر اوزاق مدت دن بیری دوام ایتیب کیلماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
